KÜLÖNFÉLÉK. 
219 
ki az intézethez, ez alkalommal a többiekétől egeszen elütő feladat jut. Gezell 
ugyanis régebben, midőn még a bányászat keretében szerepelt, megkez¬ 
dette Selmecz bányászati viszonyainak tanulmányozását és illetőleg egy 
nagy méretű, a bányászat igényeit minden tekintetben kielégítő térkép 
elkészítését s munkájával már tetemesen előre is haladt. Az idén tehát ezt 
fogja még folytatni és be is fejezni, Hontmegye területén. 
Minthogy társulatunknak a Földtani Intézettel kötött szövetsége a 
jövő évben is fenn fog állani, de sőt a kilátások szerint még az eddigi¬ 
nél is szorosabbnak Ígérkezik, bizton reméljük, hogy az idei fölvételekről 
szóló jelentések ismét a Földtani Közlöny- ben fognak megjelenhetni és 
pedig, ha a viszonyok kedvezők lesznek, alkalmasint korábban mint az 
ideiek, talán egyszerre, megszakítás nélkül, már február-márczius folyamán. 
A SOMOSKŐI BAZALTKÚP PUSZTULÁSA. 
Nyílt levél a «Földtani Közlöny# szerkesztőségéhez. 
Tisztelt szerkesztőség ! 1879 szeptember 1-jén a magyar orvosok és 
természetvizsgálók budapesti nagygyűlésének egyik szakosztályában egy 
indítványt terjesztettem be, a somoshői bazaltkúp gondozása és fentartása 
ügyében, melyet mind a szakosztály, mind a nagygyűlés elfogadott és a 
központi választmányt megbízta a szükséges lépések megtételevei. 
Indítványom főrésze így hangzott: «Folyó óv junius havában Scha- 
farzik Ferencz tagtárs úrral Salgó-Tarján vidékét geológiai tanulmányozás 
czéljából lehető nagy kiterjedésben bejártuk, átkutattuk. Ezen alkalommal 
megnéztük a somos-újfalusi vasúti állomástól mintegy félórányira fekvő, 
tűrhető kocsiúton elérhető somoskői bazalt-hegyet, helyesebben kúpot, 
melynek tetején kizárólag bazalt-oszlopokból emelt szép lovagvár romjai 
emelkednek. 
Az önállóan kiemelkedő, süvegalakú hegy EKK-i oldalán, közvetetlen 
a várromok alatt, bazalt-tufa és bazalt-breccia által kerítve, egy nagyszerű, 
3, 4, 5, 6, 7, 8 szögletű, szabályos oszlopokból álló, vékonyabb végeikkel 
kupolaszerűig összehajtó, tömör, sötétszürke bazalt, mintegy megkövesült 
vízesés, gyönyörű képét nyújt. Az oszlopkúp alatt meredek kőtenger vonúl 
le a völgy talpáig. 
Az oszlopok szabályosságukra, anyagukra és feltűnően szép alaku¬ 
lásukra nézve a világ bármely ez ideig ismert ilynemű képződményével is 
kiállják a versenyt. 
Ezeket a bazalt-oszlopokat nagy mérvben tördelik s használják út- 
kavicsolásra és egyebekre. Daczára annak, hogy ily czélokra eléggé alkal¬ 
mas kőanyag bőven található a közelben. 
